কেইবাদিন ধৰি নেৰনেপেৰা বৰষুণৰ ফলত নগাঁও জিলাৰ চামগুৰি সমষ্টিৰ অধীনৰ পক্ষী তীৰ্থ চামগুৰি বিলৰ জলপৃষ্ঠ বৃদ্ধি হোৱাত বিলখনৰ উত্তৰ দিশৰ মথাউৰি বান্ধটো ছিগি যোৱাৰ ফলত লক্ষাধিক টকাৰ মাছ কলং সুঁতিলৈ ওলাই যোৱা পৰিলক্ষিত হৈছে।
জানিব পৰা মতে কলং সুঁতি ফেনে ফুটুকাৰে বাঢ়ি অহাৰ সমান্তৰালভাৱে নেৰানেপেৰা বৰষুণৰ ফলত বিলখনৰ জলপৃষ্ঠ বৃদ্ধি হোৱাৰ লগতে মথাউৰিৰ বান্ধ ছিগি যায়।
উল্লেখযোগ্য যে বিলত প্ৰতি বছৰে বাঢ়নী পানী সোমাই মহলদাৰক আৰ্থিক ভাৱে জুৰুলা কৰাৰ লগতে কাষৰ খেতি ভূমিৰ বিস্তৰ ক্ষতি কৰি আহিছে।
এইবাৰো শুকুৰবাৰে নিশা বিলখনৰ উত্তৰ দিশৰ মথাউৰি বান্ধ ছিগি যোৱাত কলঙৰ পানীলৈ লক্ষাধিক টকাৰ মাছ ওলাই যোৱা বুলি বিলখনৰ মহলদাৰ পৰেশ বৰ্মন আৰু ভূমিধৰ দাসে সদৰী কৰে।
এইদৰে বিলখনৰ পৰা মাছবোৰ ওলাই যোৱাত মহলদাৰে মূৰে কপালে হাত দিবলগীয়া অৱস্থা হৈছে। কিয়নো ইয়াৰ বাবে গাঁঠিৰ ধন ভাঙি মাছ পোহা মহলদাৰে বৃহৎ লোকচানৰ সন্মুখীন হ'বলগীয়া হৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
